Ο Διαμαντίδης ήταν παρών και στο Ευρωμπάσκετ 2007 στην Ισπανία, στο οποίο η Ελλάδα βγήκε τέταρτη αφού έχασε στον Μικρό Τελικό το χάλκινο μετάλλιο από τους Λιθουανούς, με 69-78. Ο Διαμαντίδης είχε πολύπλευρη προσφορά με 7 πόντους, 7 ριμπάουντ και 4 ασίστ. Σε αυτή την διοργάνωση ο Διαμαντίδης πραγματοποίησε καλές εμφανίσεις έχοντας συνολικά 8.9 πόντους, με 5 ριμπάουντ (καλύτερος αριθμός της εθνικής και επίσης καλύτερος μεταξύ όλων των γκαρντ του Ευρωμπάσκετ) και 2.1 ασίστ με 1.3 κλεψίματα (επίσης καλύτεροι μέσοι όροι για την ομάδα). Παράλληλα έπαιξε συνολικά 295 λεπτά (32.8 μ.ο), δηλαδή περισσότερο από κάθε άλλο Έλληνα διεθνή και πέμπτος συνολικά στο Ευρωμπάσκετ.